Mąʼiitsoh

éí naaldlooshii daʼalghałígíí dah yikahjí atah yisdzoh, áádóó éí nahasdzáán bikááʼgóó 39 ánéelą́ą́ʼ ałʼąą átʼéego hólǫ́. Ndaʼałkaahí dóó ééʼdeetįįhii éí "Canis lupus" deiłníigo dayózhi. Łééchąąʼí dóó Nahatʼeʼiitsoh Bikéyahdi łééchąąʼí ałchiní dahinánígíí éí ałdóʼ Canis lupus-jįʼ atah daasdzoh.
Mąʼiitsoh éí Náhookǫsjí kéyah dah siʼánígíí bikááʼgóó dóó Biʼééʼ Łichííʼí Bikéyahdi dóó  dóó  dahólǫ́. Ałkʼidą́ą́ʼ éí Tó Wónaanídę́ę́ʼ Bilagáana Bikéyahdi dóó Náhookǫsjí Naakaii Łizhiní Bikéyahdi ałdóʼ daholǫ́ǫ́ ńtʼę́ę́ʼ; dííshjį́į́góó éí ádaadin ńléidi.

Ánoolinígíí
Mąʼiitsoh éí ałʼąą ádaníłtsogo naakai: Biʼééʼ Łichííʼí Bikéyahdi mąʼiitsoh dahólónígíí éí ashdlaʼgo da adéesʼeez ádaníłtso, áádóó éí 85go da dahidídloʼ ádaníłdáás; Haʼaʼaahjí Ásáí Dineʼé Bikéyahdi mąʼiitsoh dahinánígíí éí tʼóó 3di adéesʼeez ádaníłtso. Mąʼiitsoh bikąʼígíí éí baʼáádígíí yilááh áníłtso łeh.

Mąʼiitsoh bitsʼíís éí łibá dóó yishtłʼizhgo naashchʼąąʼ łeh; łaʼ éí daalgai dóó daaltsxo ałdóʼ. Bijáád éí daalgai łeh; biteeldę́ę́ʼ éí łigai ałdóʼ.

Chʼiyą́
Mąʼiitsoh éí daʼalghałgo naakai, áádóó éí hoolʼáágóó doo chʼil deiłchozh da. Hakʼaz Dineʼé Bikéyahdi mąʼiitsoh dahinánígíí éí bįįh dóó ayání dóó deeteel haalzheehgo naakai łeh. Dziłtahgi dóó halgaiitah mąʼiitsoh éí bisóodi daʼałchiní dóó tsétah dibé deilghał ałdóʼ. Tónteel bibąąhgóó mąʼiitsoh dahinánígíí éí łóóʼ deilghał.